 Ezikiel 16  Okwu Jehova wee ruo m ntị ọzọ, sị:Nwa nke mmadụ, mee ka Jeruselem mara ihe arụ niile ọ na-eme.Sị ya, Nke a bụ ihe Ọkaakaa Onyenwe anyị Jehova gwara Jeruselem: Ọ bụ nala ndị Ke ka i si, ọ bụkwa nebe ahụ ka a mụrụ gị. Nna gị bụ onye Amọraịt, nne gị abụrụ onye Het.A bịa nọmụmụ gị, nụbọchị a mụrụ gị, e bepụghị alọ otubo gị, e jighị mmiri saa gị ahụ ka ị dị ọcha, e teghị gị nnu ma ọlị, a fụchighịkwa gị ákwà.Ọ dịghị anya meere gị ebere wee meere gị otu nime ihe ndị a nihi ọmịiko o nwere nebe ị nọ, kama a tụsara gị nala nkịtị nihi na a kpọrọ mkpụrụ obi gị asị nụbọchị a mụrụ gị.M wee na-agafe nebe ị nọ, hụ gị ka ị na-agba lịkalịka nime ọbara gị, m wee sị gị mgbe ahụ ị nọ nime ọbara gị, Dịrị ndụ! ee, m sịrị gị mgbe ahụ ị nọ nime ọbara gị, Dịrị ndụ!M mere gị ka ị dị ọtụtụ nke ukwuu dị ka ihe puru nọhịa, nke mere na i tolitere wee dị ogologo, yirikwa ihe ịchọ mma kasị mma bata. Ị kpụrụ ara abụọ, ntutu isi gị tojukwara etoju, mgbe ị gba ọtọ neyighị ihe ọ bụla.M wee na-agafe nebe ị nọ wee hụ gị, ma, lee! ị nọ noge igosi ịhụya. M wee jiri uwe mwụda m kpuchie gị, kpuchie ọtọ gị, m ṅụkwaara gị iyi, mụ na gị wee gbaa ndụ, ka Ọkaakaa Onyenwe anyị Jehova kwuru, i wee bụrụ nke m.M jikwa mmiri saa gị ahụ wee sachapụ ọbara dị gị nahụ, teekwa gị mmanụ.M wee yiwe gị uwe a kpara ihe, yinye gị akpụkpọ ụkwụ e ji akpụkpọ anụ sil mee, fụọkwa gị ákwà linin ọma nisi ma jiri ákwà dị oké ọnụ kpuchie gị.M wee jiri ihe ịchọ mma chọọ gị mma, gbanye gị ọla aka naka, yinyekwa gị ihe olu nolu.M gbanyekwara gị ọla imi nimi, yinyekwa gị ọla ntị ná ntị, kpuwe gị okpueze mara mma nisi.I wee jiri ọlaedo na ọlaọcha na-achọ onwe gị mma, ejiji gị bụkwa ákwà linin ọma na ákwà dị oké ọnụ, tinyere uwe a kpara ihe. Nri gị bụ ntụ ọka e gwere nke ọma na mmanụ aṅụ na mmanụ, i wee tolite maa mma nke ukwuu, i ji nwayọọ nwayọọ ruo eru ịbụ eze nwaanyị.Aha gị wee na-ede ude netiti mba dị iche iche nihi mma ị mara, maka na o zuru okè nihi ịma mma m nke m yiwere gị dị ka uwe, ka Ọkaakaa Onyenwe anyị Jehova kwuru.Ma ị malitere ịtụkwasị ịma mma gị obi ma ghọọ akwụna nihi aha gị nke na-ede ude. I wee gbara akwụna gakwuru onye ọ bụla nke na-agafe agafe; ịma mma gị wee bụrụ nke onye ahụ.I wee chịrị ụfọdụ nime uwe gị meere onwe gị ebe dị elu ndị tụrụ àgwà, na-agbakwa akwụna nelu ha, ụdị ihe ndị ahụ ekwesịghị ịdị, ha ekwesịghịkwa ime.Ị na-ewerekwa ihe ịchọ mma gị ndị e ji ọlaedo m na ọlaọcha m mee, bụ ndị m nyere gị, ị na-emekwara onwe gị ihe oyiyi nwoke, gị na ha ana-akwa iko.Ị na-ewerekwa uwe gị a kpara ihe kpuchie ha; ị na-edebekwa mmanụ m na ihe nsure ọkụ m na-esi ísì ụtọ nihu ha.Nri m nke m nyere gị, ntụ ọka e gwere nke ọma na mmanụ na mmanụ aṅụ m nyere gị ka i rie, ka i debere nihu ha dị ka ihe na-esi ísì ụtọ, o wee na-adị otú ahụ, ka Ọkaakaa Onyenwe anyị Jehova kwuru.Ị na-akpọrọ ụmụ gị ndị ikom na ụmụ gị ndị inyom ị mụụrụ m, ị na-ejikwa ha achụrụ ha àjà ka e wee repịa ha, ịgba akwụna gị ó zubeghị?Ị na-egbu ụmụ m, sitekwa nisure ha nọkụ, ị na-ewere ụmụ m nye ha.Nihe arụ niile ị na-eme nakwa nakwụna ị na-agba, i chetaghị oge ị bụ nwata, mgbe ị gba ọtọ neyighị ihe ọ bụla; ị nọkwa na-agba lịkalịka nime ọbara gị.O wee ruo na mgbe i mechara ihe ọjọọ gị niile ahụhụ, ahụhụ ga-adịrị gị, ka Ọkaakaa Onyenwe anyị Jehova kwuruị rụụrụ onwe gị ebe dị mkputamkpu, rụọkwara onwe gị ebe dị elu námá ọ bụla.Ị rụrụ ebe ndị dị elu gị nisi ụzọ ọ bụla, wee malite ime ka ịma mma gị bụrụ ihe arụ, jagheekwara onye ọ bụla nke na-agafe agafe ụkwụ gị, wee mee ka akwụna ị na-agba dị ukwuu.I wee gbara akwụna gakwuru ndị ikom Ijipt, bụ ndị agbata obi gị ahụ nwoke ha gbara agba, i wee na-eme ka akwụna ị na-agba dị ukwuu iji kpasuo m iwe.Ma, lee! M ga-esetị aka m mee gị ihe, m ga-ebelatakwa ihe a na-enye gị, nyefeekwa gị naka ihe na-agụ mkpụrụ obi nke ndị inyom kpọrọ gị asị, bụ ndị inyom ndị Filistia, ndị inyom e wedara nala nihi omume gị rụrụ arụ.I wee gbara akwụna gakwuru ndị ikom Asiria nihi na ọ naghị eju gị eju, gị na ha nọ na-akwa iko, ọ naghịkwa eju gị eju.I wee mee ka akwụna ị na-agba jupụta nala Ke, bụ ala ndị Kaldia; ọbụna nke a ejughị gị.Lee nnọọ ka ọnụma si ju m obi nihi gị, ka Ọkaakaa Onyenwe anyị Jehova kwuru, nihi ihe a niile i mere, ihe nwaanyị na-eme, ya bụ, akwụna nke ihere na-adịghị eme!Mgbe ị rụụrụ onwe gị ebe dị mkputamkpu nisi ụzọ ọ bụla, rụọkwa ebe ndị dị elu gị námá ọ bụla, ma i meghị dị ka akwụna nihi na ị jụrụ ịnara ego.Nwunye nke na-akwa iko na-anabata ndị ọzọ kama ịnabata di ya.A na-enye ndị akwụna niile onyinye, ma ọ bụ gị na-enye ndị niile gị na ha na-eme enyi onyinye gị, ị na-enyekwa ha ngarị ka ha si nebe niile gbara gị gburugburu bịakwute gị ka gị na ha kwaa iko.Otú i si agba akwụna dị iche notú ndị inyom ọzọ si agba, a gbatụbeghị ụdị akwụna a ị na-agba, nihi na ị na-akwụ ụgwọ mgbe ọ na-adịghị ụgwọ a na-akwụ gị, ya mere, nke gị dị iche.Nihi ya, gị akwụna, nụrụ okwu Jehova.Nke a bụ ihe Ọkaakaa Onyenwe anyị Jehova kwuru, Ebe ọ bụ na ị wụpụwo agụụ ihe ọjọọ gị, kpugheekwara ndị gị na ha na-eme enyi na arụsị gị niile ndị na-asọ oyi ka nsị, ndị bụ ihe arụ, ihe i ji bụrụ nwaanyị, niko niile ị na-akwa, i nyekwara arụsị ndị ahụ ọbara ụmụ gị,nihi ya, lee, m ga-akpọkọta ndị niile gị na ha na-eme enyi, bụ ndị ị na-eme obi ụtọ, na ndị niile ị hụrụ nanya, tinyere ndị niile ị kpọrọ asị, m ga-akpọkọta ha ka ha si nebe niile bịa megide gị, kpugheekwara ha ihe i ji bụrụ nwaanyị. Ha ga-ahụkwa ihe niile i ji bụrụ nwaanyị.M ga-ekpekwa gị ikpe a na-ekpe ndị inyom a lụ alụ bụ ndị na-akwa iko nakwa ndị inyom na-awụfu ọbara, m ga-enyekwa gị ọbara ọnụma na nke ekworo.M ga-enyefekwa gị naka ha, ha ga-akwatu ebe dị mkputamkpu ị rụrụ, kwadakwa ebe ndị dị elu gị, ha ga-eyipụ gị uwe gị, chịrị ihe ịchọ mma gị niile mara mma, yipụsịa gị uwe i yi, gbaa gị ọtọ.Ha ga-akpọtakwa ìgwè mmadụ imegide gị ma tụọ gị nkume, jirikwa mma agha ha gbuo gị.Ha ga-agbakwa ụlọ gị niile ọkụ ma mee ihe e kpere nikpe nahụ gị nihu ọtụtụ ndị inyom; m ga-emekwa ka ị kwụsị ịbụ akwụna, ị gaghịkwa akwụ ụgwọ ọzọ.M ga-emekwa ka ọnụma m dajụọ nebe ị nọ, ekworo m ga-esikwa nebe ị nọ pụọ; m ga-anọ jụụ, m gaghịkwa ewe iwe ọzọ.Ebe ọ bụ na i chetaghị oge ị bụ nwa agbọghọ, i wee kpasuo m iwe nihi ihe a niile, lee, mụ onwe m ga-eme ka i jiri isi gị buru ihe i metara, ka Ọkaakaa Onyenwe anyị Jehova kwuru, ị gaghịkwa na-eme omume ọ bụla rụrụ arụ, tinyere ihe arụ gị niile.Lee! Onye ọ bụla nke ji gị atụ ilu ga-atụ ilu a, sị: Nwata nwaanyị a na-eme ka nne ya!Ọ bụ nne gị, bụ nwaanyị nke kpọrọ di ya na ụmụ ya asị, mụrụ gị. Ị bụkwa nwanne ụmụnne gị ndị nwaanyị, bụ ndị kpọrọ di ha na ụmụ ha asị. Unu ndị inyom, nne unu bụ onye Het, nna unu bụkwa onye Amọraịt.Nwanne gị nwaanyị nke tọrọ gị bụ Sameria na obodo nta ya niile, bụ onye bi nakụkụ aka ekpe gị. Nwanne gị nwaanyị nke ị tọrọ, bụ onye bi nakụkụ aka nri gị, bụ Sọdọm na obodo nta ya niile.Ọ bụghị naanị na i jere ije nụzọ ha, ọ bụghịkwa naanị na i mere ihe arụ ha mere, kama nwa mgbe nta, ị malitere ọbụna ime omume na-eweta mbibi nụzọ gị niile karịa ka ha mere.Dị nnọọ ka m dị ndụ, ka Ọkaakaa Onyenwe anyị Jehova kwuru, Sọdọm nwanne gị nwaanyị, ya na obodo nta ya niile, emeghị dị ka ihe niile i mere si dị, gị na obodo nta gị niile.Lee! Nke a bụ njehie Sọdọm bụ nwanne gị nwaanyị: Ya na obodo nta ya niile dị mpako, nweekwa nri zuuru ha, ha enweghị nchegbu nihi na ha nọ jụụ, o meghịkwa ka aka onye nọ nahụhụ na ogbenye dị ike.Ha wee na-adị mpako ma na-eme ihe arụ nihu m. M wee kpochapụ ha nikpeazụ, dị ka o si zie ezi nanya m.Ma Sameria emerughị ọbụna ọkara mmehie i mere, ma ị nọ na-eme ihe arụ dị ukwuu karịa nke ha mere. I wee mee ka ụmụnne gị ndị nwaanyị yie ndị ezi omume nihi ihe arụ niile ị nọ na-eme.Ọ bụkwa gị ka a ga-emechu ihu mgbe ị ga-agbachitere ụmụnne gị ndị nwaanyị. Ha bụ ndị ezi omume karịa gị nihi mmehie gị niile ndị rụrụ arụ karịa nke ha mere. Ọ bụkwa gị ka ihere ga-eme, a ga-emechukwa gị ihu nihi na i mere ka ụmụnne gị ndị nwaanyị yie ndị ezi omume.M ga-akpọkọta ndị ha a dọọrọ nagha, ndị e si na Sọdọm na obodo nta ya niile dọrọ nagha, na ndị e si na Sameria na obodo nta ya niile dọrọ nagha; m ga-akpọkọtakwa ndị gị niile a dọọrọ nagha, ndị nọ netiti ha,ka i wee bụrụ onye e mechuru ihu; ihere ga-emekwa gị nihi ihe niile i mere, nihi na ị kasiri ha obi.Ụmụnne gị ndị nwaanyị, bụ Sọdọm na obodo nta ya niile, ga-adịghachi otú ha dị na mbụ. Sameria na obodo nta ya niile ga-adịghachikwa otú ha dị na mbụ. Gị onwe gị na obodo nta gị niile ga-adịghachikwa otú unu dị na mbụ.E kwesịghị ịnụ ihe ọ bụla banyere Sọdọm bụ nwanne gị nwaanyị nọnụ gị nụbọchị ị dị mpako,tupu e kpughee ihe ọjọọ gị, dị ka e mere mgbe obodo ndị dị na Siria na obodo niile gbara ya gburugburu, ya bụ, obodo ndị dị na Filistia, bụ ndị na-akwa gị emo nakụkụ niile, kọchara gị.Gị onwe gị ga-eburu omume gị rụrụ arụ na ihe arụ gị, ka Jehova kwuru.Nihi na nke a bụ ihe Ọkaakaa Onyenwe anyị Jehova kwuru, Mụ onwe m ga-emekwa gị ihe i mere, nihi na i ledara iyi ị ṅụrụ anya site nimebi ọgbụgba ndụ m.Ma mụ onwe m ga-echeta ndụ mụ na gị gbara noge ị bụ nwa agbọghọ. M ga-emekwa ka ọgbụgba ndụ nke na-adịru mgbe ebighị ebi guzosiere gị ike.Ị ga-echetakwa ụzọ gị niile, ihere ga-emekwa gị mgbe ị nabatara ụmụnne gị ndị nwaanyị, ma ndị tọrọ gị ma ndị ị tọrọ. M ga-akpọrọkwa ha kpọnye gị ka ha bụrụ ụmụ gị, ma ọ bụghị nihi ọgbụgba ndụ gị.Mụ onwe m ga-eme ka ndụ mụ na gị gbara guzosie ike; ị ga-amarakwa na mụ onwe m bụ Jehova,ka i wee cheta, ka ihere wee meekwa gị, ka ị ghara inwekwa ihe ọ bụla ga-eme ka i meghee ọnụ gị nihi ihere i menyere onwe gị, mgbe m ga-ekpuchiri gị mmehie nihi ihe niile i mere, ka Ọkaakaa Onyenwe anyị Jehova kwuru. 